সাত বছর পর স্টেজ শো করছি। নাটকে অভিনয় নিয়ে ভীষণ ব্যস্ত থাকতে হয়। দম ফেলার সময় পাইনি। তাই স্টেজ শোর প্রচুর প্রস্তাব থাকা সত্ত্বেও করতে পারিনি। ইদানীং বিশেষ দিবস যেমন—ঈদ, পয়লা বৈশাখ, ভালোবাসা দিবসের বাইরে নাটকের কাজ করছি না। তাই কিছুটা সময় হাতে পাই। এমনিতে স্টেজ শোর জন্য প্রস্তুতির একটা ব্যাপার থাকে। এখন তা নিতে পারব, তাই এই শো করছি। আমি অবশ্য স্টেজের অনুষ্ঠানের মধ্যে ‘মেরিল-প্রথম আলো পুরস্কার’ অনুষ্ঠান উপস্থাপনা করেছি।